Nano: qeveria do të vazhdojë punën normalisht - 2003-10-23
Në Shqipëri, pas rrëzimit të kandidaturave të kryeministrit nga Parlamentit, qeveria Nano vazhdon punën me zëvendës-ministra në rend dh
Kryetari i PS, Fatos Nano, deklaroi në mbrëmje se qeveria që ai drejton do të vazhdojë punën normalisht, megjithë vendimin e sotëm të parlamentit për rrëzimin e dy ministrave të propozuar prej tij. Zoti Nano tha në një konferencë shtypi pas mbledhjes së kryesisë së partisë se deri në kongresin e partisë, që pritet të mbahet më 12 dhjetor, detyrat në ministrinë e rendit publik dhe atë tw jashtme do të kryhen nga zëvendësministrat. - tha ai. Zoti Nano dënoi qëndrimin e një grupi deputetësh socialistë, të cilët duke bashkuar votat me opozitën, siç tha ai, organizuan një “puç pallati”, që ai e krahasoi me ngjarjet e 14 shtatorit të vitit 1998. - tha ai. Zoti Nano u shpreh i bindur se kongresi i partisë së tij do të zgjidhte të gjitha problemet e brendshme të PS, duke theksuar se disa prej deputetëve socialistë nuk po përfaqësojnë interesat e elektoratit socialist, dhe se për këtë do të marrin ndëshkimet politike përkatëse. Ai ndërkohë hodhi poshtë mundësinë e provokimit prej tij të zgjedhjeve të parakohëshme. - tha kryeministri Nano. Pas konferences së shtypit, zoti Nano nxitoi për në mbledhjen e qeverisë, nga ku priten disa vendime të rëndësishme, mes të cilave edhe emërimi i zëvendësministrit të ri të rendit publik. Parlamenti shqiptar hodhi poshtë sot dekretet e Presidentit Moisiu për emërimin e dy ministrave të qeverisë Nano. Kandidaturat e zotërinjve Namik Dokle për ministër të jashtëm dhe Fatmir Xhafa për ministër të rendit publik, u rrëzuan me një diferencë fare të vogël prej vetëm dy votash, kur deputetët e opozitës bashkuan votat me një grup deputetësh socialistë, kundërshtarë të zotit Nano.// lk //